text:
9.10.2004
 DA
 Den Europæiske Unions Tidende
 C 251/8
 Anmodning om præjudiciel afgørelse forelagt ved kendelse afsagt den 21. juli 2004 af Oberster Gerichtshof i sagen Land Oberösterreich mod ČEZ, a.s.
 (Sag C-343/04)
 (2004/C 251/14)
 Ved kendelse afsagt den 21. juli 2004, indgået til Domstolens Justitskontor den 10. august 2004, har Oberster Gerichtshof i sagen Land Oberösterreich mod ČEZ, a.s. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
 »Skal begrebet »sager om rettigheder over fast ejendom« i artikel 16, nr. 1, i konventionen om retternes kompetence og om fuldbyrdelse af retsafgørelser i borgerlige sager, herunder handelssager af 27. september 1968 (herefter »Bruxelles-konventionen«) fortolkes således, at det også omfatter et (præventivt) negatoriske søgsmål, hvori der er nedlagt påstand om, at der fra en i en nabostat — der ikke er medlem af Den Europæiske Union — beliggende fast ejendom ikke sker skadevirkning (i nærværende sag: ioniserende stråling fra et atomkraftværk i Den Tjekkiske Republik på en fast ejendom, hvis ejer er sagsøger i sagen, og som er anlagt i medfør af § 364, stk. 2, i Allgemeines bürgerliches Gesetzbuch (den østrigske almindelige borgerlige lovbog, herefter »ABGB«)?«


text:
23.6.2012
 DA
 Den Europæiske Unions Tidende
 C 184/14
 Sag anlagt den 5. april 2012 — Microsoft mod KHIM — Sky IP (SKYDRIVE)
 (Sag T-153/12)
 2012/C 184/26
 Stævningen er affattet på engelsk
 Parter
 Sagsøger: Microsoft Corp. (Redmond, De Forenede Stater) (ved solicitors A. Carboni og J. Colbourn)
 Sagsøgt: Kontoret for Harmonisering i det Indre Marked (Varemærker og Design) (KHIM)
 Den anden part i sagen for appelkammeret: Sky IP International Ltd (Isleworth, Det Forenede Kongerige)
 Sagsøgerens påstande
 —
 Afgørelse truffet den 19. januar 2012 af Første Appelkammer ved Kontoret for Harmonisering i det Indre Marked (Varemærker og Design) (sag R 2293/2010-1) annulleres, og ansøgningen hjemvises til Harmoniseringskontoret med henblik på videre behandling.
 —
 Harmoniseringskontoret og enhver intervenient i dette søgsmål, tilpligtes at betale deres egne omkostninger og de omkostninger, der er afholdt af sagsøgeren i sagen, herunder omkostninger afholdt i forbindelse med klagen til Første Appelkammer i sag R 2293/2010-1 og i forbindelse med indsigelse B 1 371 501 ved indsigelsesafdelingen.
 Søgsmålsgrunde og væsentligste argumenter
 Ansøger om EF-varemærket: Microsoft Corp.
 Det omhandlede EF-varemærke: Ordmærket »SKYDRIVE« for varer og tjenesteydelser i klasse 9 og 35 — EF-varemærkeansøgning nr. 6452411
 Indehaver af det i indsigelsessagen påberåbte varemærke eller tegn: Sky IP International Ltd
 Det i indsigelsessagen påberåbte varemærke eller tegn: EF-varemærkeregistrering nr. 3203411 af ordmærket »SKY« for varer og tjenesteydelser bl.a. i klasse 9, 35, 38 og 42
 Indsigelsesafdelingens afgørelse: Indsigelsen taget til følge
 Appelkammerets afgørelse: Afslag på klagen
 Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret foretog en fejlagtig vurdering af risikoen for forveksling. Endvidere eller subsidiært foretog appelkammeret ikke en korrekt helhedsvurdering af risikoen for forveksling.

type: caselaw

jurisdiction: EU